Source: https://www.iss-sahkoviesti.fi/iss-omat-uutiset/mika-sahkonsiirrossa-maksaa.html?p315=4
Timestamp: 2020-01-22 04:23:29+00:00
Document Index: 22708059

Matched Legal Cases: ['kko ', 'kko ', 'kko ', 'kko ', 'kko ', 'kko ']

15.02.2017, klo 15:41•Kommentteja 0
Imatran Seudun Sähkönsiirto Oy siirtää sähköä imatralaisiin koteihin ja muihin rakennuksiin vuorokauden ympäri, vuoden jokaisena päivänä. Pidämme huolta sähköjohdoista, kaapeleista ja kaikesta, mikä liittyy sähköverkon toimivuuteen. Meillä on runsaslukuinen asiakaskunta ja paljon piuhaa. Palvelemme noin 25 000 sähkönsiirtoasiakasta ja huolehdimme noin 3 000 kilometrin sähkönjakeluverkosta.
Aika-ajoin kuulee ihmisten kritisoivan sähkönsiirron kalliita hintoja. Tuttuja ovat väittämät, että siirtohinnat ovat nousseet rajusti, siirtohinta on valmiilla verkolla rahastamista ja että verkko on automaattinen lupa painaa rahaa. Pitävätkö nämä väittämät paikkaansa ja mikä siinä sähkönsiirrossa oikeastaan sitten maksaa? Tarkastellaan aihetta hieman tarkemmin.
On totta, että sähkön siirron laskut ovat viime vuosina kasvaneet. Kahdessakymmenessä vuodessa sähkönsiirtohinnat ovat sähkölämmitteisillä taloilla nousseet keskimäärin 55 %. Se on pitkällä aikavälillä maltillinen korotus. Se, mikä sähkölaskussa siirtoyhtiön osalta on noussut huimasti, on sähkövero. Viimeisen kahdenkymmenen vuoden aikana sähkövero on noussut 265 %. Verojen osuus sähkölaskustasi on liki 1/3. Vero kerätään osana sähkön siirtohintaa ja kunkin alueen sähkönsiirrosta vastaava paikallinen verkkoyhtiö tilittää sen valtiolle. Ei siis ihme, jos sähkönsiirron osuus laskusta tuntuu suurelta, koska n. 57 % siirtolaskun osuudesta on veroja.
Hinnoittelun kohtuullisuus
Ovatko siirtohinnat sitten kohtuullisia? Verkkotoiminta on luvanvaraista ja tiukasti säänneltyä, luonnollisen monopolin muodossa tapahtuvaa liiketoimintaa. Sähkömarkkinalain mukaan verkkoyhtiön tulee toimia kaikkia osapuolia kohtaan syrjimättömästi ja siirtopalveluja on myytävä kaikille tasapuolisin perustein. Imatran Seudun Sähkönsiirto Oy:n jakeluverkosta suurin osa on haja-astutusalueella, joten piuhaa on siellä asiakkaisiin nähden enemmän kuin kaupunkialueella. Hinta on kuitenkin sama asiakkaasta ja tämän asuinalueesta riippumatta. Hinnoittelun kohtuullisuutta valvovat energiaviranomaiset, joten ylihinnoittelu ei ole mahdollista. Viranomainen määrittää sallitun liikevaihdon ja katon siirtohinnoittelulle. Mahdollinen ylijäämä on valmistautumista investointeihin ja se on palautettava asiakkaille seuraavalla valvontajaksolla.
Vaikka sähkö siirtyy itsestään, vaatii siirtoreitin ylläpito monenlaisia toimenpiteitä. Kustannuksia syntyy verkon käyttötoiminnasta, huolloista ja viankorjauksista ja verkko-omaisuudesta. Valtaosa sähkönsiirtohinnasta on siis investointeja ja rahoitusta (54 %) ja kunnossapitoa (30 %). Lisäksi verkkoyhtiön vastuulle kuuluu mittaus ja siirron laskutus. Näistäkin aiheutuu kustannuksia, joista maksat verkkoyhtiöllesi. Kantaverkkoyhtiö Fingridille maksettavat maksut (10 %) lohkaisevat myös oman osansa kustannuksista. Loput 6 % kustannuksista on häviösähköä.
Miksi investointeja on tehtävä? Yksi syy miksi nyt investoidaan paljon, on uusi sähkömarkkinalaki. Se määrittelee, että jakeluverkko on suunniteltava ja rakennettava, ja sitä on ylläpidettävä siten, että
– jakeluverkon vioittuminen myrskyn tai lumikuorman seurauksena ei aiheuta asemakaava-alueella verkon käyttäjälle yli 6 tuntia kestävää sähkönjakelun keskeytystä
– jakeluverkon vioittuminen myrskyn tai lumikuorman seurauksena ei aiheuta muulla alueella verkon käyttäjälle yli 36 tuntia kestävää sähkönjakelun keskeytystä.
Nämä vaatimukset tarkoittavat, että verkon on oltava säävarmaa. Toimitusvarmuusinvestoinnit on tehtävä vuoden 2028 loppuun mennessä. Säävarma verkko taas tarkoittaa useimmiten maakaapelointia ja se maksaa. Samaan aikaan yhteiskunnan sähköriippuvuus lisääntyy, asiakkaiden odotukset kasvavat, sähkön käyttötavat muuttuvat ja uusiutuva tuotanto lisääntyy. Syitä investoinneille on siis monia. On meidän kaikkien etu, että verkko on kunnossa ja mahdollistaa kaikki nämä vaatimukset.
Kun seuraavan kerran katsot sähkölaskuasi, muista mitä kaikkea maksamasi siirtomaksut mahdollistavatkaan. Toimiva sähköverkko helpottaa elämää kummasti.
VUODEN 2016 SUURIMMAT INVESTOINNIT
Immalan sähköasema. Joulukuussa 2016 valmistunut Immalan sähköasema varmisti osaltaan lähialueen sähkönjakelua sekä sähköverkon käyttövarmuutta.
Itä-Siitolan maakaapelointi hanke paransi huomattavasti sähkömarkkinalain mukaista sähkönjakelun toimitusvarmuutta asiakkaille.
VUODEN 2017 INVESTOINTIKOHTEET KARTALLA
Tuulikallion 2017
Pienjänniteverkon saneeraus (ilmajohtoja maa¬kaapeliksi). Aloitus kesällä 2017 ja jatkuu vuo-den 2018 puolelle.
Virasoja 2017-2019
Pienjänniteverkon saneeraus lisäksi saneerataan keskijänniteverkkoa sekä muuntamoita. Työ teh¬dään kolmessa osassa.
Liisankatu ja Saareksiinmäen kiertoliittymä 2016-2017
Liisankadun työmaa (ilmajohtoverkon maakaa¬pelointi) on osa Imatrankosken aluesaneera-usta, joka on aloitettu jo keväällä 2016. Liisan¬katu valmistuu keväällä 2017. Saareksiinmäen kiertoliittymä pienjänniteverkon osalta töiden pitäisi valmistua vuoden 2017 alkupuolella.
Sienimäenranta 2
Kohde on uudisrakennuskohde, jossa alueelle rakennetaan uusille tonteille sähköverkko. Val-miina toukokuussa 2017.
Kanava-aukionkatu 2017
Tämän kohteen kaapelointi on jo tehty, mutta mahdollisiin tuleviin tarpeisiin varaudutaan ali-tusputkilla.
Rautionkylä 2016-2017, ISSS pääurakoitsija
Kaapelointiprojekti alueella on aloittu jo syksyllä 2016, valmistuu 2017 vuoden loppuun men-nessä.
Rajapatsas –Rautalan alue
(Pietarin ja Ensontien väli), ISSS pääurakoitsija
Maakaapelointiprojekti, jossa 60-luvun lahonneet ilmajohtopylväät korvataan maakaape¬lilla. Samalla uusitaan 20 kV ilmajohtoa, joka on aiheuttanut viime vuosina useita sähkökat¬koja Rajapatsaan alueella. Valmiina 2017 vuo¬den loppuun mennessä.
MIKSI INVESTOIDAAN
• sähkömarkkinalain vaatimukset
• varmistetaan sähkönsaanti
• varaudutaan myrskyihin
• verkko ikääntyy (sähköverkon keskimääräinen käyttöikä on 40 v.)
• yhteiskunnan odotukset kasvavat
• uudet sähkönkäyttötavat yleistyvät (aurinkoenergia, sähköautot)
Lähde: Energiateollisuus
Teksti: Karita Uitti
Kuvat: Kati Hallikainen